Riżoluzzjoni tal-Parlament Ewropew tat-22 ta' Mejju 2007 dwar it-Twaqqif tat-telf tal-Bijodiversità sa l-2010 (2006/2233(INI))



Official Journal 102 E , 24/04/2008 P. 0117 - 0127



P6_TA(2007)0195 It-Twaqqif tat-telf tal-Bijodiversità sa l-2010 Riżoluzzjoni tal-Parlament Ewropew tat- 22 ta' Mejju 2007 dwar it-Twaqqif tat-telf tal-Bijodiversità sa l-2010 (2006/2233(INI)) Il-Parlament Ewropew, - wara li kkunsidra l-komunikazzjoni mill-Kummissjoni dwar "It-Twaqqif tat-telf tal-Bijodiversità sa l-2010 — u lil hinn: It-tisħiħ tas-servizzi ta' l-ekosistema għall-ġid tal-bniedem" (COM(2006)0216), - wara li kkunsidra r-riżoluzzjoni tiegħu ta' l- 20 ta' Ottubru 1998 dwar il-komunikazzjoni mill-Kummissjoni lill-Kunsill u lill-Parlament Ewropew dwar strateġija tal-Komunità Ewropea għall-bijodiversità [1], - wara li kkunsidra r-riżoluzzjoni tiegħu ta' l- 14 ta' Marzu 2002 dwar il-komunikazzjoni mill-Kummissjoni lill-Kunsill u lill-Parlament Ewropew dwar il-pjanijiet ta' azzjoni għall-bijodiversità fl-oqsma talkonservazzjoni ta' riżorsi naturali, agrikultura, sajd, u kooperazzjoni fl-iżvilupp u ekonomika [2], - wara li kkunsidra l-opinjoni tiegħu tal- 25 ta' Ġunju 1993 dwar il-proposta tal-Kummissjoni għal deċiżjoni tal-Kunsill dwar il-konklużjoni tal-Konvenzjoni dwar id-Diversità Bijoloġika [3], - wara li kkunsidra d-Direttiva tal-Kunsill 79/409/KEE tat- 2 ta' April 1979 dwar il-konservazzjoni ta' tjur selvaġġ [4] (Direttiva tat-Tjur) u r-riżoluzzjoni tal-Parlament Ewropew tas- 17 ta' Jannar 2001 [5] dwar limplimentazzjoni tad-Direttiva tal-Kunsill 92/43/KEE tal- 21 ta' Mejju 1992 dwar il-konservazzjoni ta' lambjenti naturali u ta' fauna u flora slavaġġ [6] (Direttiva dwar l-Ambjenti Naturali), - wara li kkunsidra l-pożizzjoni teigħu tal- 31 ta' Mejju 2001 dwar il-proposta għal Deċiżjoni tal-Parlament Ewropew u tal-Kunsill li twaqqaf is-Sitt Programm ta' Azzjoni tal-Komunità għall-Ambjent (2001-2010) [7], - wara li kkunsidra r-Reviżjoni ta' l-Istrateġija għall-Iżvilupp Sostenibbli ta' l-UE (EUSDS) — Strateġija Mġedda [8], - wara li kkunsidra r-riżultat tat-tmien laqgħa tal-Konferenza tal-Firmatarji (COP 8) tal-Konvenzjoni dwar id-Diversità Bijoloġika u tat-tielet laqgħa tal-Firmatarji (MOP 3) tal-Protocol ta' Kartagena dwar il-Bijosikurezza, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Ambjent, is-Saħħa Pubblika u Sikurezza ta' l-Ikel u l-opinjonijiet tal-Kumitat għall-Biedja u l-Iżvilupp Rurali u tal-Kumitat għas-Sajd (A6-0089/2007), A. billi r-rata attwali inkwetanti ta' telf ta' bijodiversità hemm ċans tajjeb li ssir aktar mgħaġġla u tkompli sejra fin-nuqqas ta' miżuri fuq skala kbira, B. billi s'issa hemm ftit indikaturi adegwati disponibbli biex jiġi mkejjel b'mod effettiv il-limitu sa fejn lesiġenzi tad-diversità bijoloġika qed jiġu ssodisfati fi ħdan l-implimentazzjoni tal-linji politiċi varji, bl-Indiċi Komunu tat-Tajr ta' l-Art Agrikola bħala wieħed mill-aktar notevoli, C. billi l-bijodiversità għandha rwol essenzjali fil-manteniment tal-ħajja u ta' l-għixien, ta' l-iżvilupp ekonomiku u soċjali, tal-benesseri tal-bniedem, kif ukoll fil-kisba tal-Miri tal-Millenju għall-Iżvilupp għall-2015, D. billi, skond l-Evalwazzjoni tal-Millenju ta' l-Ekosistemi tan-NU fl-2005, żewġ partijiet minn kull tlieta ta' l-ekosistemi marru lura mill-bidu tas-sittinijiet, E. billi l-fatturi ewlenin li jwasslu għat-telf tad-diversità bijoloġika huma l-bidla fil-klima, id-degradazzjoni ambjentali, l-użu ta' metodi intensivi fl-agrikoltura u l-immaniġġjar mhux xieraq tal-foresti u tar-riżorsi ta' l-ilma; F. billi bħala utent tal-bijodiversità, l-agrikoltura għandha rwol essenzjali fl-immaniġġjar u l-manteniment ta' l-istess bijodiversità; iqis li l-CAP għandha tibda tippromwovi mudelli sostenibbli ta' produzzjoni li filwaqt li jkunu ekonomikament vijabbli, iħallu impatt fuq l-ambjent u fuq il-valorizzazzjoni u r-rijabilitazzjoni tal-bijodiversità ta' l-akbar għadd possibbli ta' speċijiet ta' annimali, ħxejjex u mikro-organiżmi; G. billi hemm ħtieġa urġenti għal sforzi intensifikati u koordinati sabiex mhux aktar tard mill-2010 jieqaf it-telf tal-bijodiversità, 1. Jilqa' l-Komunikazzjoni tal-Kummissjoni (COM(2006)0216) fuq imsemmija għall-metodu konċettwali tagħha, l-objettivi tagħha ta' prijorità għall-2007 — 2008 u l-miżuri prinċipali tagħha, u jara dan bħala bidu tajjeb għal metodu aktar iffokat lejn il-kisba tal-mira ta' bijodiversità ta' l-2010; jissekonda wkoll id-deċiżjoni sabiex jitpoġġa enfasi fuq it-tisħiħ ta' l-implimentazzjoni tal-politika eżistenti u l-miżuri eżistenti; 2. Jilqa' l-inizjattiva Potsdam miftehma fis- 17 ta' Marzu 2007 mill-G8+5 (Ċina, Indja, Messiku, Afrika t'Isfel u Brażil) li għandha l-għan li tikkontribwixxi għat-tnaqqis tat-telf enormi tal-bijodiversità sa l-2010; jinkoraġġixxi lill-G8+5 sabiex timplimenta b'mod urġenti l-inizjattiva adottata u sabiex tipprovdi iffinanzjar sabiex jiġu protetti l-oċeani, tiġi appoġġjata r-riċerka u tittejjeb is-sorveljanza ta' l-ispeċjiet mhedda bl-estinzjoni; 3. Jisħaq fuq il-valur intrinsiku tal-bijodiversità u fuq l-urġenza li din tkun imħarsa milli tkompli tiddegrada minħabba l-influwenza u l-indħil tal-bniedem, inklużi imma mhux biss, l-esplojtazzjoni, il-bidla filklima u t-telf ta' l-ambjenti naturali; 4. Jesprimi tħassib profond dwar it-telf kontiwu ta' bijodiversità u l-fatt relatat li s-servizzi ta' l-ekosistema sejrin lura; 5. Jirrikonoxxi l-importanza vitali ta' ekosistemi b'saħħtihom għall-prosperità u l-benesseri fl-UE u madwar id-dinja kollha; 6. Jisħaq li l-bidla fil-klima u t-telf tal-bijodiversità huma marbuta flimkien mill-qrib u għandhom l-istess importanza; 7. Jafferma mill-ġdid il-bżonn urġenti li jsir sforz sabiex jintlaħqu l-impenji sabiex jieqaf it-telf tal-bijodiversità fl-UE sa l-2010, magħmul mill-Kunsill Ewropew ta' Gothenburg fl-2001 fil-kuntest ta' l-Istrateġija għall-Iżvilupp Sostenibbli u fis-Sitt Programm ta' Azzjoni għall-Ambjent; jenfasizza l-ħtieġa urġenti għal sforzi intensifikati u koordinati sabiex tieqaf din it-tendenza, b'mod partikolari fid-dawl tal-ftit żmien li fadal sabiex jintlaħqu l-impenji ta' l-2010; jappoġġja l-approċċ integrat propost fil-komunikazzjoni tal-Kummissjoni, li skond dan l-approċċ il-waqfien tat-tnaqqis tad-diversità naturali għandu jifforma parti mill-linji politiċi rilevanti kollha ta' l-UE; 8. Jirrikonoxxi l-importanza potenzjali tal-kunċett li qed jitfaċċa ta' servizzi ta' l-ekosistemi promoss mill-Komunikazzjoni tal-Kummissjoni bħala għodda biex il-valur ekonomiku tal-bijodiversità ikun inkorporat f'oqsma ta' politika oħrajn u jissuġġerixxi li l-manteniment tas-servizzi ta' l-ekosistemi għandu jsir għan fundamentali għall-politiki kollha orizzontali jew settorjali ta' l-UE; madanakollu jwissi li m'għandux jitnaqqas il-valur tal-bijodiversità għall-benefiċċji li l-bnedmin jistgħu jieħdu minnu, jew iħares lejn it-telf tal-bijodiversità bħala kwistjoni ekonomika biss; 9. Jilqa' l-"Pjan ta' Azzjoni ta' l-UE għall-2010 u lil hinn", anness mal-Komunikazzjoni tal-Kummissjoni, u jirrikonoxxi li dan huwa għodda vitali u opportunità ta' l-aħħar sabiex jinġabru flimkien il-partijiet interessati kollha fuq livell Komunitarju u ta' Stati Memebri dwar azzjonijiet ewlenin sabiex jintlaħqu l-impenji sa' l-2010; iżda minħabba ż-żmien limitat li fadal għall-implimentazzjoni, iħeġġeġ lill-Kummissjoni sabiex tiżgura li l-istrutturi meħtieġa jkunu f'posthom sabiex ikun hemm implimentazzjoni immedjata u effettiva fuq livell Komunitarju u ta' Stati Membri; 10. Jirrikonoxxi li l-Pjan ta' Azzjoni mhux ser ikun biżżejjed sabiex jikkonserva l-bijodiversità u jsostni sservizzi ta' l-ekosistema fit-tul; jilqa' b'sodisfazzjon il-proposta sabiex jitnieda dibattitu Ewropew dwar viżjoni fit-tul bħala qafas għal politika fit-tul; jistieden lill-Kummissjoni sabiex tibda proċess għal żvilupp ta' viżjoni Ewropea fit-tul għall-bijodiversità, bħala qafas għal aktar politika fit-tul; 11. F'dan il-kuntest jistieden lill-Kummissjoni tistudja u tagħmel proposti għal miżuri prattiċi sabiex ilprezz tat-telf tal-bijodiversità jkun internalizzat f'attivitajiet li għandhom impatt negattiv sinjifikanti fuq ilbijodiversità; 12. Huwa tal-fehma li s-soċjetà kollha ta' l-UE, inklużi l-oqsma tal-kummerċ u ta' l-edukazzjoni, għandha tkun involuta b'mod attiv fil-proċess tal-ħarsien tal-bijodiversità; Qasam ta' politika 1 — Il-Bijodiversità u l-UE L-aktar ambjenti naturali u speċijiet importanti (Objettiv 1) 13. Jenfasizza l-irwol vitali li għandhom id-Direttivi dwar l-Għasafar u l-Ambjent Naturali fil-protezzjoni tal-bijodiversità ta' l-UE; jirrikonoxxi l-importanza li n-netwerk Natura 2000 (stabbilita taħt id-Direttiva dwar l-Ambjenti Naturali) tkun kompluta anki fuq l-art u l-baħar, li jkun hemm immaniġġjar effettiv u ffinanzjar xieraq tan-netwerk, li jkun hemm użu ta' l-art li jikkunsidra dan, li l-koerenza tissaħħaħ, li jkun hemm resistenza u konnettività tan-netwerk, partikularment fid-dawl tal-bdil fil-klima; 14. Jenfasizza l-importanza li fin-netwerk tan-Natura 2000 ikunu inklużi zoni f'pajjiżi u territorji barranin li jinsabu taħt is-sovranità ta' Stati Membri ta' l-UE; 15. Jisħaq fuq l-importanza ta' miżuri addizzjonali ffukati fuq speċijiet mhedda u jirrikonoxxi l-valur li lużu tal-pjani ta' azzjoni dwar l-ispeċijiet jitwessa' f'dan ir-rigward; jisħaq li l-istatus ta' konservazzjoni ta' ambjenti u speċijiet li l-ħarsien tagħhom huwa meħtieġ mid-Direttiva dwar l-Ambjenti Naturali għadhom ikunu riveduti fuq bażi xjentifika f'intervalli regoalari; 16. Juri l-bżonn li jiġu prodotti miżuri speċifiċi biex jippromwovu l-bijodiversità fl-Istati Membri l-ġodda ta' l-UE, u jenfasizza l-fatt li s-servizzi marbuta ma' l-ekosistemi, bħall-manutenzjoni tal-pajsaġġ, u attivitajiet ekonomiċi bħat-turiżmu jiddependu fuq xulxin; 17. Jinnota li l-promozzjoni ta' metodi ta' sajd selettiv jikkostitwixxi prijorità għaliex għandu jikkontribwixxi lejn is-sostenibbilità tas-sajd u l-manteniment tal-bijodiversità billi jnaqqas il-qbid sekondarju; 18. Jenfasizza l-importanza tal-livell għoli ta' bijodiversità fl-ibgħad reġjuni ta' barra u jsejjaħ għal miżuri leġislattivi sabiex din tiġi kkonservata u l-użu tagħha jkun sostenibbli; 19. Jagħraf li filwaqt li l-qbid u l-kummerċ ta' annimali ħajjin għadu qed joffri theddid lill-bijodiversità, l- Ewropa għandha wkoll numru ta' istituzzjonijiet żooloġiċi u organizzazzjonijiet oħra li qed juru, permezz ta' programmi ta' trobbija u miżuri ta' konservazzjoni "in situ", li għandhom parti x'jilagħbu sabiex speċijiet li jinsabu fil-periklu ta' estinzjoni jibqgħu jinżammu ħajjin; 20. Jilqa' l-intenzjoni tal-Kummissjoni sabiex timplimenta politika marittima komuni bbażata fuq approċċ olistiku lejn l-ibħra u jiġbed l-attenzjoni lejn il-ħtieġa tal-preservazzjoni ta' l-ambjent u l-ekoloġija ta' l-ibħra bħala garanzija għall-iżvilupp ekonomiku ta' setturi bħas-sajd, it-turiżmu u oħrajn; Kampanja usa' u ambjent marittimu wiesa' (Objettivi 2 & 3) 21. Jirrikonoxxi li l-ippjanar ta' l-użu ta' l-art u l-isfruttament ta' l-ispeċijiet selvaġġi (permezz ta' kaċċa u sajd li mhumiex sostenibbli) huma fatturi ewlenin li jaffettwaw il-bijodiversità u s-servizzi ta' l-ekosistemi; jisħaq b'mod partikolari dwar theddid għall-art użata għall-biedja u foresti b'valur għoli ta' natura li ġej kemm mill-intensifikazzjoni u kemm mill-abbandun; jirrikonoxxi t-theddid għal stokkijiet tal-ħut, għal speċijiet li m'humiex fil-mira u għal ambjenti naturali marittimi li ġej minn prattiki ta' sajd li m'humiex ekoloġikament sostenibbli inkluż is-sajd illegali u s-sajd li juża teknoloġiji distruttivi u li ma jagħmlux għażla; 22. Jirrimarka li hemm bżonn li tinżamm id-diversità tal-pajsaġġi rurali Ewropej, mhux biss biex ikunu jistgħu jibqgħu għaddejjin is-servizzi pprovduti mill-biedja sostenibbli, iżda wkoll biex jinżamm il-fluss talġeni bejn popolazzjonijiet selvaġġi ta' flora u fawna; 23. Jenfasizza l-importanza ta' l-implimentazzjoni tal-Politika Komuni dwar is-Sajd (CFP) riformata, għaliex tipprovdi għall-iżvilupp sostenibbli tar-riżorsi tas-sajd u tiskoraġġixxi s-sajd eċċessiv, li jikkostitwixxi theddida għall-ħajja tal-baħar; 24. Jistieden lill-Kummissjoni sabiex tħejji programm speċifiku ta' azzjoni biex jiġġieled is-sajd illegali, mhux rappurtat u mhux regolat (IUU), li jikkostitwixxi theddida fundamentali għat-tiġdid ta' l-istokk tal-ħut; 25. Jilqa' l-proposta mressqa mill-UE u mill-Istati Membri sabiex l-ekosistemi tal-baħar u tax-xmajjar ikunu inkorporati fin-netwerk NATURA 2000 tas-siti protetti, u jistieden sabiex ikun hemm enfasi fuq izzoni ta' riproduzzjoni ta' l-istokk tal-ħut; 26. Jistieden lill-Kummissjoni sabiex tikkonsolida n-netwerk NATURA 2000 billi testendiha fl-għaxar Stati Membri li ssieħbu ma' l-UE fl-2004 u fil-Bulgarija u r-Rumanija peress li, wara s-sħubija ta' dawn iżżewġ pajjiżi ta' l-aħħar, il-Baħar l-Iswed issa jifforma parti mill-ibħra tal-Komunità; 27. Iħeġġeġ lill-Istati Membri sabiex jisfruttaw l-opportunitajiet kollha disponibbli fi ħdan il-CAP u s-CFP sabiex jappoġġjaw il-miri tal-bijodiversità fil-kampanja usa' u fl-ambjent marittimu wiesa' (ie. 'l barra mis-siti Natura 2000); jitlob li jkun hemm aktar integrazzjoni tal-kunsiderazzjoni tas-servizzi tal-bijodiversità u tasservizzi ta' l-ekosistema fil-CAP u s-CFP u li jkun hemm identifikazzjoni b'mod partikolari ta' l-opportunità pprovduta f'dan ir-rigward mir-reviżjoni tal-baġit 2008-2009; 28. Jesprimi t-tħassib tiegħu dwar ir-riperkussjonijiet fuq il-bijodiversità ta' l-introduzzjoni ta' speċijiet eżotiċi u tal-possibilità reali li ħut immodifikat ġenetikament joħroġ fl-ekosistemi tal-baħar, u jistieden lill-Kummissjoni sabiex tistudja aktar il-perikli; 29. Iħeġġeġ lill-Kummissjoni sabiex tinkoraġġixxi u tappoġġja studji konessi mat-trobbija ta' speċijiet ġodda fil-magħluq, partikularment speċijiet affetwati mis-sajd eċċessiv, b'hekk ikunu milħuqa l-ħtiġijiet tassuq li huma potenzjalment mhedda bit-tnaqqis fil-qbid; 30. Jinsab imħasseb dwar il-fatt li d-diversità ta' l-annimali mrobbija fl-irziezet u tal-varjetajiet tal-pjanti mkabbra fil-biedja qiegħda dejjem tonqos; jitlob, għalhekk, li tiġi trasposta immedjatament id-Direttiva tal-Kunsill 98/95/KE [9], li tipprovdi li jkun hemm bażi legali sabiex fil-qafas tal-leġiżlazzjoni dwar il-kummerċ taż-żrieragħ, tkun permessa l-konservazzjoni, permezz ta' l-użu in situ u fl-irziezet, ta' varjetajiet mhedda blerożjoni ġenetika; 31. Jirrimarka li l-Politika Komuni għall-Agrikoltura (CAP) u d-dinamika ta' l-iżvilupp assoċjata li twassal, min-naħa waħda, għall-ispeċjalizzazzjoni u l-intensifikazzjoni u, min-naħa l-oħra, għall-marġinalizzazzjoni u l-użu inqas intensiv ta' l-art, ikkontribwixxew għal telf sinifikanti ta' bijodiversità f'dawn l-aħħar għexieren ta' snin; 32. Jirreferi għar-rikkezza kbira ta' speċi u għad-diversità ġenetika kbira ta' wċuħ tar-raba' u ta' annimali, u jagħti l-opinjoni tiegħu favur iż-żamma u t-tisħiħ ta' din id-diversità; 33. Iħeġġeġ lill-Kummissjoni sabiex tirrevedi l-immaniġġjar u l-irkupru ta' pjanijiet għal ċertu speċijiet ta' ħut li spiss m'humiex konformi mal-monitoraġġ tajjeb ta' dawk l-ispeċijiet; iħeġġeġ lill-Kummissjoni sabiex tapplika miżuri aktar speċifiċi li huma kompatibbli mat-tagħmir tas-sajd u mal-metodi wżati fl-oqsma bijoġeografiċi fil-kwistjoni; 34. Jisħaq fuq l-importanza ta' implimentazzjoni f'waqtha u effettiva tad-Direttiva ta' Qafas dwar l-Ilma [10] sabiex jinkiseb "status ekoloġiku tajjeb" u "nuqqas ta' deterjorament'għall-ilmijiet ħelwa u tar-Rakkomandazzjoni dwar Immaniġġjar Integrat taz-Zoni Kostali; iħeġġeġ lill-Istati Membri jagħmlu użu mill-istrumenti ekonomiċi pprovduti mill-Artikolu 5 u l-Artikolu 9 tad-Direttiva ta' Qafas dwar l-Ilma sabiex jingħata inċentiv għall-użu għaqli ta' din ir-riżorsa skarsa u tkun ipprovduta bażi finanzjarja soda għall-implimentazzjoni tal-Pjanijiet għall-Immaniġġjar tal-Baċin tax-Xmajjar; jisħaq dwar l-importanza li tinħoloq Direttiva ta' Qafas Marittima ambizzjuża bil-għan li tinkiseb "kundizzjoni ambjentali tajba" ta' l-ambjent marittimu; jisħaq dwar l-importanza li tagħti l-Istrateġija Marittima li ġejja lill-manteniment tal-bijodiversità u s-servizzi ta' l-ekosistema bħala objettiv ewlieni li jiżboq lill-oħrajn;" 35. Iħeġġeġ lill-Kummissjon sabiex tivverifika aktar mill-qrib il-konformità mal-liġijiet Komunitarji konnessi mal-ġlieda kontra t-tniġġis u d-degradazzjoni ta' l-ekosistemi tal-baħar; 36. Jirrikonoxxi l-ħasra kbira li qed issir lill-ekosistemi fl-UE minn sustanzi li jniġġżu, speċjalment minn sustanzi aċidifikanti u ewtrofikanti li jniġġsu (acidifying and eutrophicating pollutants), inkluża l-ammonja minn sorsi agrikoli; jisħaq dwar l-importanza li l-pressjonijiet minn dawn is-sustanzi li jniġġżu jitnaqqsu, speċjalment f'siti tan-Natura 2000 u siti oħra ta' valur għoli u kif ukoll madwarhom; jenfasizza l-opportunità li dan it-tħassib jiġi indirizzat fir-reviżjoni li jmiss tad-Direttiva dwar il-Limiti Massimi Nazzjonali ta' Emissjonijiet kif ukoll permezz ta' implimentazzjoni f'waqtha ta' l-Istrateġija Tematika għall-Kwalità ta' l-Arja; 37. Jirrikonoxxi t-theddid għall-ekosistemi minn ċerti pestiċidi, prodotti li jagħmluha diffiċli li jaqbad innar (flame retardants) u kimiċi oħrajn persistenti, bijokumulattivi u tossiċi; jisħaq l-importanza f'dan irrigward ta' implimentazzjoni effettiva ta' REACH; jisħaq dwar il-bżonn li jkun hemm immoniterjar tal-bijokumulazzjoni ta' kontaminanti bħal dawn permezz ta' predaturi f'ambjenti terrestri, ta' l-ilma ħelu u dawk marittimi; barra minn hekk jidhirlu li għandha tingħata attenzjoni speċjali lill-perikli ta' l-użu tal-pestiċidi peress li huma maħsubin biex ikunu tossiċi u huma użati fl-ambjent; jinnota li l-leġiżlazzjoni Ewropea dwar il-pestiċidi — proposta għal regolament dwar it-tqegħid fis-suq ta' prodotti għall-ħarsien tal-pjanti (COM(2006)0388); proposta għal direttiva ta' qafas dwar l-użu sostenibbli tal-pestiċidi (COM(2006)0372); Strateġija tematika dwar l-użu sostenibbli tal-pestiċidi (COM(2006)0373) — għandha tiżgura li t-telf talbijodiversità Ewropea ma jikbirx minħabba l-użu tal-pestiċidi; 38. Jirrimarka li l-promozzjoni ta' denominazzjonijiet protetti ta' oriġini u indikazzjonijiet ġeografiċi protetti għandha rwol ewlieni biex tissalvagwardja l-ispeċjalitajiet reġjonali, il-kultura rurali sħiħa marbuta magħhom u l-prattiki agrikoli tradizzjonali marbuta magħhom li permezz tagħhom is-sistemi tal-biedja talkampanja u rurali jistgħu jiġu ppreservati bħala ambjenti naturali fejn jgħixu ħafna speċijiet selvaġġi; 39. Jirrimarka li fl-1992 sar l-ewwel pass biex il-ħarsien tal-bijodiversità jiġi integrat fil-CAP, u li aktar tard, ir-riforma ta' l-2003 introduċiet miżuri bħall-konformità reċiproka, il-pagament waħdieni għal kull razzett (decoupling) u l-iżvilupp rurali li jwasslu għal benefiċċji għall-bijodiversità; 40. Jipproponi li l-bijodiversità għandha tkun wieħed mill-prinċipji prinċipali tal-'kontroll tas-saħħa' tal-CAP skedat li jsir fl-2008, u jikkunsidra meħtieġ li dan il-'kontroll tas-saħħa' ta' l-2008 jintuża sabiex issir evalwazzjoni ta' l-effettività tal-miżuri varji dwar il-bijodiversità, speċjalment miżuri fis-settur tal-forestrija, u sabiex in-nuqqasijiet f'dan il-qasam ikunu trattati b'mod xieraq; 41. Jiġbed l-attenzjoni għar-regolament ġdid dwar l-iżvilupp rurali (perjodu ta' programmazzjoni 2007-2013), li jipprovdi, fost affarijiet oħra, għall-iffinanzjar ta' Natura 2000, jinkludi miżuri agrikoli-ambjentali u miżuri immirati biex jippreservaw ir-riżorsi ġenetiċi fil-biedja u jappoġġjaw l-immaniġġjar sostenibbli talforesti u jmantni l-pagamenti għal żoni bi żvantaġġi naturali; 42. Jirrakkomanda l-promozzjoni ta' sħubijiet (lokali/reġjonali) bejn is-sidien ta' l-art u l-partijiet li jużawha, organizzazzjonijiet li jaħdmu favur il-konservazzjoni tan-natura, il-gvern u ċentri ta' kompetenza speċjalizzata sabiex ikunu jistgħu jaħdmu flimkien biex isibu soluzzjonijiet lokali għal problemi ta' bijodiversità, billi jadottaw metodu minn isfel għal fuq; 43. Jitlob li l-kultivazzjoni u l-użu tal-bijomassa għall-produzzjoni ta' l-enerġija u bħala fjuwil tittieħed bħala opportunità biex tiżdied il-bijodiversità fil-biedja; iqis li dan għandu jkun rifless ukoll fl-iffinanzjar tarriċerka fi ħdan is-Seba' Programm ta' Qafas għar-riċerka u li l-kultivazzjoni tal-bijomassa m'għandhiex titħalla twassal għal tnaqqis fil-bijodiversità fl-Unjoni Ewropea jew lil hinn minnha; Żvilupp reġjonali u territorjali (Objettiv 4) 44. Jirrikonoxxi l-frammentazzjoni dejjem tikber ta' ekosistemi li ġejja mill-espansjoni ta' l-infrastruttura, l-industrija u z-zoni ta' abitazzjoni; jafferma li b'ippjanar bilgħaqal, il-ħsara lill-ekosistemi tista' tonqos ferm u jistgħu jiġu identifikati opportunitajiet li minnhom jibbenefikaw l-ekosistemi; iħeġġeġ lill-Istati Membri sabiex jiżguraw li proġetti ffinanzjati mill-fondi ta' koeżjoni u dawk strutturali ma jagħmlux ħsara lill-bijodiversità u lis-servizzi ta' l-ekosistema iżda itejbu l-benefiċċji tal-bijodiversità; iħeġġeġ lill-Istati Membri sabiex jagħtu prijorità lill-manteniment u l-irkupru tal-bijodiversità u tas-servizzi ta' l-ekosistema f'ippjanar ġeografiku fuq il-livelli nazzjonali, reġjonali u lokali u sabiex jiżguraw konsiderazzjoni xierqa tal-bijodiversità f'evalwazzjonijiet ambjentali strateġiċi (SEA) u f'evalwazzjonijiet ta' impatt fuq l-ambjent (EIA); Speċijiet aljeni invażivi u Ġenotipi Aljeni (Objettiv 5) 45. Jirrikonoxxi li l-IAS huma theddida ewlenija għall-bijodiversità, u li l-firxa ta' l-IAS qed tiġi aggravata miż-żieda fiċ-ċaqlieq ta' persuni u ta' merkanzija; iħeġġeġ l-iżvilupp ta' rispons komunitarju komprensiv għall-probelma, inklużi sistema ta' twissija minn kmieni, l-irranġar ta' nuqqasijiet fil-qafas leġiżlattiv, inkluż l-iżvilupp ta' Strateġija ta' l-UE għall-IAS; 46. Jenfasizza li l-immunokontraċezzjoni ti sta' tilgħab parti deċiżiva fil-kontroll ta' l-ispeċijiet mammiferi invażivi barranin (IAS) u jinnota r-riċerka importanti li għaddejja bħalissa f'dan il-qasam; iħeġġeġ lill-Kummissjoni talloka finanzjament għar-riċerka Ewropea dwar l-immunokontraċezzjoni u li toħroġ sejħa għal proposti ta' proġetti; jinnota li l-Programm LIFE+ huwa qafas li diġà jeżisti li ji sta' jkun utilizzat b'riżultati aħjar biex jinkuraġġixxi l-azzjoni fuq l-IAS; 47. Jitlob lill-Kummissjoni tieħu passi sabiex tipproponi leġiżlazzjoni biex l-introduzzjoni ta' speċijiet barranin fl-Unjoni Ewropea tkun limitata u tikkontrolla t-twettiq tal-Konvenzjoni ta' CITES (Il-Konvenzjoni dwar il-Kummerċ Internazzjonali fi Speċijiet fil-Periklu ta' Fauna u Flora Slavaġ); 48. Jiġbed l-attenzjoni lejn dak li xi drabi huwa l-impatt diżastruż ta' organiżmi eżotiċi fl-ekosistema marittima; jitlob li jsiru miżuri urġenti biex ikun evitat it-trasferiment ta' organiżmi fl-ilma għas-saborra u jħeġġeġ lill-Istati Membri jimplimentaw il-Konvenzjoni Internazzjonali għall-Kontroll u l-Immaniġġjar ta' l-Ilma għas-Saborra tal-Vapuri u tas-Sedimenti skond l-IMO; 49. Jistieden lill-KE sabiex tintroduci kontrolli effettivi dwar ir-rilaxx ta' ilma tas-saborra fl-ibħra ta' l-UE; 50. Jenfasizza l-importanza li l-qafas leġiżlattiv ta' l-UE dwar l-Organiżmi Ġenetikament Modifikati jiġi implimentat b'mod sħiħ; jenfasizza r-riskji potenzjali li hemm għall-bijodiversità mill-produzzjoni fuq skala industrijali ta' wċuh immodifikati ġenetikament (GM) u jitlob lill-Kummissjoni tevalwa l-impatt fuq l-ekosistemi Ewropej; 51. Jesprimi t-tħassib tiegħu dwar il-possibilità li ħut modifikat ġenetikament joħroġ fl-ekosistemi talbaħar u l-probabilità li jirriproduċu mal-ħut lokali, li jista' jkisser il-bijodiversità ta' dawn l-ekosistemi; jistieden lill-KE sabiex tipprojbixxi milli jidħol fl-UE l-ħut modifikat ġenetikament maħsub għall-katina ta' l-ikel ta' l-UE; 52. Jilqa' d-dikjarazzjoni ta' intenzjoni tal-Kummissjoni li tintroduċi leġiżlazzjoni speċifika għaċ-ċertifikazzjoni tal-ħut u jħeġġiġha sabiex tressaq proposta leġiżlattiva mill-aktar fis possibbli; Qasam ta' politika 2 — Il-Bijodiversità ta' l-UE u dik globali Tmexxija internazzjonali (Objettiv 6) 53. Jappoġġa bis-sħiħ l-implimentazzjoni effettiva tal-Konvenzjoni dwar id-Diversità Bijoloġika (CBD) u jħeġġeġ it-tmexxija min-naħa ta' l-UE f'dan ir-rigward; jisħaq fuq l-importanza li l-programmi ta' ħidma tas-CBD, inklużi dawk dwar iz-zoni mħarsa, jiġu implimentati; jisħaq dwar il-bżonn li tiġi ffinalizzata ħidma fuq reġim internazzjonali dwar l-aċċess għal riżorsi ġenetiċi u għall-qsim tal-benefiċċji; iqis li materjal ta' riferenza marbut ma' l-ispeċijiet u l-varjetajiet għandu jinżamm biss fi Stati li huma firmatarji tas-CBD; jenfasizza li l-appoġġ u s-sinerġija reċiproka bejn il-ftehimiet internazzjonali dwar l-ambjent għandhom jiżdiedu u jipproponi li l-pajjiżi terzi li jirċievu sussidji ta' l-UE għandhom jirrispettaw il-politika tal-bijodiversità; 54. Jirrikonoxxi t-theddida għall-bijodiversità fl-ibħra l-kbar; iħeġġeġ it-tiswir ta' ftehima dwar il-ħarsien tal-bijodiversità fl-ibħra l-kbar fi ħdan il-Konvenzjoni tan-NU dwar il-Liġi tal-Baħar; iħeġġeġ lill-UE sabiex tkompli tieħu rwol ta' tmexxija f'dan il-qasam; 55. Jikkusidra vitali li jkunu promossi l-ftehimiet u l-pjanijiet ta' azzjoni kkumbinati bejn l-UE u pajjiżi terzi mirati lejn il-preservazzjoni taz-zoni komuni tal-baħar; 56. Jenfasizza t-theddida li qed tiffaċċja l-bijodiversità mis-sajd bit-tkarkir tal-qiegħ fl-ibħra fondi (deep sea bottom-trawling) u minn prattiki tas-sajd oħra li m'humiex sostenibbli; jinnota d-deċiżjoni riċenti fl-Assemblea Ġenerali tan-NU f'dan ir-rigward; iħeġġeġ lill-Kummissjoni sabiex tippreżenta kemm jista' jkun malajr proposti leġiżlattivi dwar is-sajd bit-tkarkir tal-qiegħ fl-ibħra miftuħa; iħeġġeġ lill-Kummissjoni sabiex taħdem flimkien man-NU u l-Organizzazzjonijiet Reġjonali ta' l-Immaniġġjar ta' l-Industriji tas-Sajd relevanti, fejn jeżistu, sabiex ikunu adottati u implimentati miżuri biex ikunu mmaniġġjati l-industriji tas-sajd kollha li jitmexxew f'ibħra miftuħa, inklużi dawk l-industiji tas-sajd li jużaw ix-xbieki tat-tkarkir; ikompli jħeġġeġ lill-Kummissjoni li taħdem għall-implimentazzjoni urġenti ta' miżuri li jħarsu l-ambjenti naturali importanti ta' l-ibħra fondi fl-ibħra li m'huma taħt il-kontroll ta' l-ebda pajjiż minn prattiki ta' sajd distruttivi, inkluż is-sajd bit-tkarkir tal-qiegħ; 57. Jappoġġja kompletament il-konklużjonijiet: "Messaġġ minn-Pariġi" tal-Konferenza ta' Pariġi ( 19- 21 ta' Settembru 2006) dwar il-bijodiversità fil-Kooperazzjoni Ewropea għall-Iżvilupp; iħeġġeġ lill-Kummissjoni u lill-Istati Membri relevanti sabiex jiżguraw finanzjar xieraq għal kwistjonijiet ambjentali u ta' bijodiversità fil-Pajjiżi u fit-Territorji ta' l-UE lil hinn mix-xtut u biex, f'koordinazzjoni ma' l-awtoritajiet lokali jiżguraw li entitajiet lokali u NGO's ikollhom aċċess aħjar għall-programmi Ewropej. 58. Jiddispjaċih li fil-ftehimiet kummerċjali bilaterali u multilaterali ngħatat attenzjoni limitata għallaspetti ta' bijodiversità; jaqbel ma' l-integrazzjoni tad-dimensjoni tal-bijodiversità fil-kummerċ internazzjonali u fl-isforzi globali biex jinbidlu l-mudelli mhux sostenibbli tal-produzzjoni u tal-konsum; jitlob għalhekk lill-Kummissjoni u lill-Istati Membri biex jagħtu l-ewwel prijorità biex jiġu rikonoxxuti kwistjonijiet mhux kummerċjali fin-negozjati tad-WTO li qed isiru bħalissa; Għajnuna barranija (Objettiv 7) 59. Jikkondividi t-tħassib serju tar-Rapport tal-Qorti ta' l-Awdituri dwar l-integrazzjoni ambjentali filkooperazzjoni għall-iżvilupp u l-konklużjonijiet tar-reviżjoni tal-politika ta' l-UE għall-bijodiversità (2004) dwar il-livell baxx ta' implimentazzjoni tal-Pjan ta' Azzjoni tal-Bijodiversità għall-Kooperazzjoni Ekonomika u ta' l-Iżvilupp; Jilqa' b'sodisfazzjon it-talba tal-Konsensus ta' l-UE għall-Iżvilupp għal "allokazzjoni" akbar ta' fondi għall-bijodiversità u għal "integrazzjoni" aktar b'saħħitha tal-bijodiversità fil-kooperazzjoni għall-iżvilupp. 60. Jirrimarka li, minkejja l-aspirazzjonijiet, il-fondi "allokati" għall-bijodiversità fil-programmi tal-Komunità u ta' l-Istati Membri għall-għajnuna esterna huma limitati ħafna; Jilqa' b'sodisfazzjon ir-raba' riforniment riċenti tal-Faċilità Ambjentali Globali iżda jesprimi dispjaċir li dan ma' jirrappreżentax żieda fl-iffinanzjar għall-bijodiversità f'termini reali; jenfasizza l-importanza vitali li jiġu impenjati fondi limitati destinati għallprijoritajiet tal-bijodiversità f'pajjiżi terzi; 61. Jenfasizza l-importanza vitali ta' "integrazzjoni" effettiva tat-tħassib dwar il-bijodiversità fil-programmi ta' għajnuna esterna tal-Komunità u ta' l-Istati Membri (inkluzi miżuri ta' appoġġ baġitarju) sabiex jiġi żgurat li dawn ma jirriżultawx fi ħsara għall-bijodiversità u għas-servizzi ta' ekosistema; jisħaq dwar l-importanza, f'dan ir-rigward, li fil-pajjiżi riċevituri tinbena l-kapaċità li jintegraw it-tħassib dwar il-bijodiveristà fl-istrateġiji nazzjonali ta' żvilupp (inklużi strateġiji għat-tnaqqis tal-faqar); 62. Jesprimi tħassib serju li, minkejja l-aspirazzjonijiet tal-politika, fir-realtà hemm riskju għoli li l-ġenerazzjoni l-ġdida tal-Karti ta' Strateġija tal-Pajjiżi u r-Reġjuni ser ikomplu jinjoraw il-ħtiġijiet tal-bijodiversità mingħajr involviment ħafna aktar proattiv min-naħa tal-Kummissjoni mal-pajjiżi riċevituri f'dan ir-rigwrad; Kummerċ (Objettiv 8) 63. Jirrikonoxxi l-"marka ekoloġika"(ecological footprint) li l-kummerċ ta' l-UE jħalli fuq il-bijodiversità u sservizzi ta' l-ekosistemi f'pajjiżi terzi; iħeġġeġ lill-Kummissjoni u lill-Istati Membri sabiex jidentifikaw limpatti ewlenin li l-kummerċ għandu fuq il-bijodiversità u s-servizzi ta' l-ekosistemi, b'mod partikolari permezz ta' evalwazzjonijiet ta' l-impatt tas-sostenibilità; jisħaq fuq l-importanza li jsiru miżuri sabiex jitnaqqas l-impatt ekoloġiku tal-globalizzazzjoni fi ħdan il-kuntest ta' ftehimiet multilaterali, reġjonali u bilaterali ta' kummerċ ħieles; jisħaq li l-politiki Ewropej m'għandhomx iwasslu għat-tnaqqis tal-bijodiversità f'pajjiżi terzi. 64. Jesprimi tħassib serju dwar l-importazzjoni mill-UE ta' commodities, inklużi injam, żejt tal-palm u soybean, li jinkoraġġixu d-deforestazzjoni tropikali; jesprimi tħassib li t-talba emerġenti għall-bijofjuwils tista' taggrava l-pressjoni fuq il-foresti tropikali; jitlob azzjoni urġenti mill-Kummissjoni u mill-Istati Membri sabiex jadottaw miżuri sabiex jevitaw jew jimminimizzaw l-impati negattivi li kummerċ ta' dan it-tip għandu fuq foresti tropikali, inklużi ftehimiet bilaterali fi ħdan il-programm għall-infurzar tal-liġi forestali, it-tmexxija u l-kummerċ (FLEGT); iħeġġeġ lill-Kummissjoni sabiex tipproponi kemm jista' jkun malajr analiżi tal-possibilitjiet għal aktar leġiżlazzjoni sabiex tnaqqas l-importazzjoni ta' injam maqtugħ b'mod illegali; 65. Jistieden lill-Istati Membri sabiex isaħħu l-isforz sabiex jiġġieldu kontra l-kummerċ illegali fi speċijiet elenkati fis-CITES u jistieden lill-Istati Membri u lil-Kummissjoni sabiex isaħħu rispons koordinat għall-infurzar tas-CITES; 66. Jesprimi tħassib li ftehimiet ta' sħubija dwar is-sajd fil-passat aggravaw il-pressjoni fuq stokkijiet talħut, speċijiet li mhumiex fil-mira u ambjenti naturali fl-ibħra tal-pajjiżi terzi; jisħaq dwar l-importanza kritika li jiġi żgurat li ftehimiet ta' sħubija dwar is-sajd jiżguraw li l-istokkijiet tal-ħut jinżammu f'livelli li jgħinu biex ikun hemm l-akbar qabda sostenibbli u jnaqqsu l-impatt fuq speċijiet li m'humiex fil-mira u fuq ambjenti naturali marittimi; iħeġġeġ lill-Kummissjoni u lill-Istati Membri sabiex jiżguraw li l-flotot tas-sajd ta' l-UE joperaw f'konformità ma' dawn il-ftehimiet. Qasam ta' politika 3 — Il-Bijodiversità u l-bidla fil-klima Il-Bidla fil-Klima (Objettiv 9) 67. Jirrikonoxxi li beda perjodu inevitabbli ta' bidla fil-klima li ser ikollu impatti sinifikanti fuq l-ekosistemi ta' l-UE u dawk globali; jisħaq li ħafna mill-impatti tal-bidla fil-klima fuq is-soċjetajiet u l-ekonomiji umani ser jinħassu permezz tal-bidla fl-ekosistemi; jirrikonoxxi li bidliet fl-ekosistemi u impatti fuq l-ispeċijiet diġà qed jiġu osservati; għalhekk jisħaq dwar l-importanza vitali li jkun hemm approċċ lejn ekosistemi ta' adattament għall-bidla fil-klima, b'mod partikolari fir-rigward ta' politiki li jaffettwaw l-użu ta' l-art, l-ilma u l-baħar; u sabiex l-UE tkompli tieħu rwol b'saħħtu ta' tmexxija fuq livell internazzjonali fil-ħidma sabiex jonqsu l-emissjonijiet globali b'effett serra; 68. Jisħaq dwar l-importanza li jiġi żgurat li miżuri sabiex tonqos il-bidla fil-klima, bħal m'hu l-iżvilupp ta' sorsi ta' enerġija li jiġġeddu, għandhom jiġu evalwati sabiex jiġi żgurat li dawn iqisu l-impatti negattivi potenzjali fuq il-bijodiversità u li impatti bħal dawn għandhom jiġu evitati jew imminimizzati — partikolarment fir-rigward ta' oqsma ta' mtieħen tar-riħ ("windfarms"), l-enerġija idro-elettrika u bijofjuwils; 69. Jirrikonoxxi li l-bidla fil-klima ser tpoġġi pressjonijiet addizzjonali qawwijin fuq l-ekosistemi ta' l-UE; jisħaq dwar l-importanza vitali li jkun hemm netwerk koerenti ta' zoni protetti (speċjalment siti tan-Natura 2000) u dwar l-importanza ta' ambjent usa b'saħħtu sabiex tissaħħaħ il-flessibilità ta' l-ekosistemi għall-bidla fil-klima; jisħaq dwar il-ħtieġa li titnaqqas il-pressjoni "konvenzjonali" fuq l-ekosistemi (frammentazzjoni, sfuttament żejjed, tniġġis, speċi aljeni invażivi), il-ħtieġa li jitfasslu miżuri addizzjonali maħsuba biex jindirizzaw il-pressjoni addizzjonali tal-bidla fil-klima, kif ukoll il-ħtieġa għal valutazzjoni urġenti ta' l-ambjenti u l-ispeċijiet f'riskju mill-bidla fil-klima; Qasam ta' politika 4 — Il-bażi ta' l-għarfien Għerf (Objettiv 10) 70. Jirrikonoxxi l-isfida immensa li ġejja mill-bżonn li nifhmu l-bijodiversità; jesprimi tħassib serju li llivell ta' riżorsi ddedikati għar-riċerka dwar il-bijodiversità u l-ekosistemi huwa wisq baxx meta wieħed iqis limportanza kritika tal-kwistjoni għall-prosperità u l-benesseri tagħna; iħeġġeġ sabiex tingħata prijorità akbar lill-iffinanzjar għar-riċerka dwar il-bijodiversità fil-programmi ta' riċerka Komunitarji (FP7) u nazzjonali; 71. Jirrikonoxxi l-bżonn li jkun hemm mekkaniżmi aktar effettivi sabiex il-bażi ta' evidenza relatata malbijodiversità u s-servizzi ta' l-ekosistemi jkollha effett fuq il-politika fil-livell tal-Komunità, f'dak ta' l-Istati Membri u fil-livell internazzjonali; jappoġġja l-proposta sabiex jinħoloq mekkaniżmu ġdid ta' l-UE għal parir indipendenti u awtorevoli għal dan il-għan, li jqis kif jixraq id-dispożizzjonijiet eżistenti; jistieden lill-Kummissjoni tħejji studji u evalwazzjonijiet ta' l-impatti tal-produzzjoni ta' enerġija rinovabbli fuq il-bijodiversità u fuq il-bidla fil-bijodiversità f'zoni urbani, inklużi kemm l-impatti pożittivi u kemm dawk negattivi ta' lispeċijiet il-ġodda li qed jidhru f'zoni urbani; 72. Jinsab imħasseb dwar il-fatt li ħafna speċijiet ta' ħut qed jonqsu u dwar il-fatt li r-rapporti xjentifiċi ta' l-ICES (Kunsill Internazzjonali għall-Esplorazzjoni tal-Baħar) qed ikunu segwiti biss b'mod parzjali, jekk tassew qed ikunu segwiti, meta qed ikunu stabbiliti t-TACs (qbid totali permissibbli); jagħraf il-fatt li r-rapporti xjentifiċi m'humiex xi kmandi politiċi, imma jidhirlu li għandu jkun hemm raġunijiet sodi u argumenti tajbin għalfejn wieħed ma jikkonformax ruħu mar-rakkomandazzjonijiet xjentifiċi; hu tal-fehma, f'dak il-każ, li l-Kummissjoni u l-Kunsill għandhom jipproduċu wkoll argumenti biex juru li fl-UE ġenwinament qed ikun hemm konformità mal-prinċipju tar-Rendiment Sostenibbli Massimu (MSY); 73. Jistieden lill-Kummissjoni sabiex tiffinanzja studji ta' l-ekosistemi tal-baħar, partikularment fiz-zoni li għandhom bijodiversità għanja u attività tas-sajd intensiva; Miżuri ta' appoġġ L-Iffinanzjar 74. Jesprimi tħassib serju dwar il-limiti finanzjarji għall-appoġġ għan-Natura 2000 u għal azzjonijiet oħrajn ta' bijodiversità fil-Pjan ta' Azzjoni ta' l-UE għall-2010 u lil hinn, li ġejjin mid-deċiżjonijiet dwar il-Perspettivi Finanzjarji; 75. Jisħaq dwar ir-responsabilità ta' l-Istati Membri sabiex jieħdu l-opportunitajiet kollha disponibbli fi ħdan il-CAP, is-CFP u l-Fondi ta' Koeżjoni u dawk Strutturali u l-Life+ u s-Seba' Programm ta' Qafas u sabiex jallokaw aktar riżorsi nazzjonali; iħeġġeġ sabiex tingħata konsiderazzjoni akbar lill-bżonnijiet finanzjarji firreviżjoni tal-baġit 2008-2009, li matulha għandu jkun hemm evalwazzjoni ta' kemm qed ikun biżżejjed u disponibbli l-iffinanzjar ta' l-UE għall-bijodiversità, speċjalment għan-Natura 2000; 76. Jiddeplora l-fatt, madankollu, li l-proposta tal-Kummissjoni, appoġġjata mill-Parlament, biex tipprovdi EUR 20 biljun oħra għall-politika dwar l-iżivilupp rurali fil-qafas finanzjarju 2007-2013 ma ġietx aċċettata mill-Kunsill, aktar u aktar billi l-flus setgħu jintużaw speċifikament biex ikomplu jwessgħu u japprofondixxu l-miżuri relatati mal-bijodiversità; 77. Jiddeplora l-fatt li l-iffinanzjar disponibbli għall-Fond Agrikolu Ewropew għall-Iżvilupp Rurali (EAFRD) mhuwiex suffiċjenti biex jipproduċi l-effett mixtieq fuq l-immaniġġjar tan-netwerk Natura 2000, kif dan jiġi determinat mill-biedja u mill-industrija tal-foresti, u li l-appoġġ propost għat-titjib ta' l-għarfien u monitorjar huwa partikolarment dgħajjef; 78. Jiġbed l-attenzjoni għall-ħtieġa li jingħata kumpens finanzjarju lill-komunitajiet lokali li d-dħul tagħhom ġie affetwat ħażin minn azzjonijiet speċifiċi immirati għall preservazzjoni ta' l-ambjent marittimu; 79. Jiġbed l-attenzjoni lejn il-possibilitajiet li jeżistu taħt id-Direttiva dwar ir-Responsabilità Ambjentali [11] biex ikun applikat il-prinċipju li min iniġġes iħallas u jħeġġeġ lill-Istati Membri jużaw dawn il-possibilitajiet biex ikunu ffinanzjati miżuri biex ikunu jistgħu jintlaħqu objettivi ambjentali, inklużi dawk tad-Direttivi dwar l-Ambjenti Naturali u t-Tajr; It-tisħiħ tal-proċess ta' teħid ta' deċiżjonijiet 80. Jilqa' b'sodisfazzjon il-proposta għal dibattitu ta' l-UE dwar viżjoni aktar fit-tul għall-bijodiversità u sservizzi ta' l-ekosistema bħala qafas għal politika; jisħaq li dan id-dibattitu għandu jkun marbut b'mod espliċitu mad-dibattitu dwar il-Futur ta' l-Ewropa; iħeġġeġ li dan id-dibattitu jsir bl-aktar mod inklużiv possibbli u, b'mod partikolari, għandu jittieħed fir-reġjuni; iħeġġeġ li l-valuri Ewropej relatati man-natura (kemm fl-UE u kif ukoll madwar id-dinja) għandhom ikunu parti espliċita mid-Dikjarazzjoni dwar il-Valuri Ewropej proposta mill-Presidenza Ġermaniża; 81. Jirrikonoxxi l-kwalità għolja ta' l-evalwazzjonijiet ta' l-impatt relatati ma' inizzjattivi ta' politika ambjentali tal-Komunità; jesprimi dispjaċir li d-dimensjoni ambjentali fl-evalwazzjonijiet ta' l-impatt relatati ma' l-inizzjattivi ta' politika fl-oqsma oħrajn hija ħafna drabi dgħajfa; iħeġġeġ lill-Kummissjoni u lill-Istati Membri sabiex jgħarblu l-inizzjattivi ġodda kollha ta' politika għal impatti negattivi sinifikanti fuq il-bijodiversità u sabiex jiżguraw li fejn jiġu identifikati impatti potenzjali simili, ikun hemm trattament xieraq tal-kunsiderazzjonijiet tal-bijodiveristà, inklużi impatti fuq servizzi ta' l-ekosistema, fil-proċess ta' l-evalwazzjoni ta' impatt; 82. Jisħaq dwar l-importanza ta' kumplimentarjetà bejn azzjonijiet fuq livelli Komunitarji u ta' Stati Membri; jirrikonoxxi l-valur uniku tal-"Pjan ta' Azzjoni ta' l-UE għall-2010 u lil hinn" bħala għodda li ssaħħaħ il-kumplimentarjetà; għalhekk iħeġġeġ lill-Istati Membri sabiex iġibu l-azzjonijiet tagħhom f'konformità ma' dawk tal-Pjan ta' Azzjoni; iħeġġeġ lill-Istati Membri sabiex jestendu din il-konformità sal-livelli reġjonali u lokali; 83. Jagħfas fuq is-sinjifikat ta' l-implimentazzjoni u l-infurzar sħaħ u konsistenti tad-Direttivi dwar it-Tajr u l-Ambjenti Naturali; jinsisti li l-Kummissjoni u l-Istati Membri jiddedikaw riżorsi u attenzjoni suffiċjenti għal dan il-kompitu; 84. Jisħaq dwar l-importanza ta' l-ippjannar ta' spazji fir-rigward tal-bijodiversità u s-servizzi ta' l-ekosistema; iħeġġeġ lill-Istati Membri sabiex isaħħu l-approċċi u l-metodi fuq livelli reġjonali u lokali sabiex isostnu l-bijodiversità u s-servizzi ta' ekosistema, inkluż permezz ta' l-applikazzjoni kumplimentari tan-Natura 2000, l-ippjannar ta' l-immaniġġjar ta' baċini ta' xmajjar u miżuri ta' żvilupp rurali, u fil-baħar permezz ta' l-implimentazzjoni ta' l-approċċ ta' l-ekosistemi kif stipulat fid-Direttiva Marittima Strateġika. 85. Iħeġġeġ lill-Kummissjoni sabiex tagħmel pressjoni fuq dawk responsabbli mid-dewmien suċċessiv fittwaqqif ta' kunsilli konsultattivi reġjonali għas-sajd, li huma vitali għall-kontroll imtejjeb u għall-preservazzjoni tar-riżorsi tal-ħut; Sħubijiet 86. Jilqa' b'sodisfazzjon it-talba sabiex jissaħħu s-sħubijiet bejn l-interessi tal-bijodiversità u gruppi interessati ewlenin; jisħaq l-importanza tas-sħubijiet ma' sidien ewlenin u utilizzaturi tar-riżorsi ta' l-art, ta' lilma u dawk marittimi; jappoġġja b'mod partikulari sħubiji ma' kaċċaturi, il-komunità tas-sajd, bdiewa u persuni li jieħdu ħsieb il-foresti, u mas-setturi tan-negozju u tal-finanzi; jirrikonoxxi l-irwol importanti li linizjattiva Countdown 2010 għandha f'dan ir-rigward. Edukazzjoni, għarfien u parteċipazzjoni 87. Jisħaq dwar l-importanza li jiżdied il-fehim pubbliku ta' l-importanza tal-bijodiversità u l-ekosistemi għall-prosperità u l-benesseri; iħeġġeġ lill-Kummissjoni u lill-Istati Membri sabiex isaħħu sinifikament ilprogrammi u l-kampanji sabiex jedukaw u jinfurmaw lill-pubbliku ġenerali, sabiex jibnu talba politika għal azzjoni, u sabiex isaħħu l-parteċipazzjoni attiva tal-pubbliku ġenerali fil-miżuri ta' konservazzjoni; jisħaq dwar l-importanza ta' l-aċċess għal informazzjoni u l-ġustizzja f'dan ir-rigward. 88. Jinnota li ħafna nies iħossuhom emozonalment marbuta ma' pajsaġġi u mal-karatteristiċi storiċi tagħhom magħmula mill-bniedem, u japprezzaw is-sbuħija tagħhom; jiddispjaċih għall-fatt li bil-mod il-mod lagrikoltura fuq skala kbira qerdet il-bijodiversità u l-ġmiel tal-pajsaġġi; jidhirlu li r-restawrazzjoni tal-pajsaġġi, pereżempju r-ringieli ta' sġajjar bejn il-mergħat, tkun approvata b'mod ġenerali u tkun qed tgħin biex iġġib lura mill-ġdid il-bijodiversità; 89. Jinnota li fiż-żuijiet u l-akkwarji ta' l-Ewropa jmorru aktar minn 100 miljun viżitatur fis-sena, u jagħraf illi dawn l-istituzzjonijiet għandhom parti sinjifikanti x'jilagħbu fit-tqajjim ta' kuxjenza pubblika dwar l-ambjent; 90. Urges the Commission to launch campaigns to raise public awareness of the problems linked to the preservation of fishery resources and associated ecosystems; Immoniterjar, Evalwazzjoni u Reviżjoni 91. Jisħaq dwar l-importanza ta' indikaturi sabiex jinfurmaw lill-pubbliku u lil min jagħmel id-deċiżjonijiet dwar il-progress; jilqa' b'sodisfazzjon is-set ta' indikaturi headline dwar il-bijodiversità proposti; iħeġġeġ ladozzjoni u ż-żamma ta' indikatur tal-bijodiversità bħala Indikatur Struttrali u bħala Indikatur ta' L-Iżvilupp Sostenibbli; 92. Jenfasizza l-importanza vitali tat-tisħiħ fit-tul tal-kapaċitajiet u metodi ta' mmoniterjar bħala appoġġ għas-sett ta' indikaturi u li jiġu pprovduti sorsi aktar mifruxa ta' informazzjoni dwar l-istat tal-bijodiversità, pressjonijiet fuq il-bijodiversità u l-effettività tar-rispons politiku; jisħaq il-bżonn li din l-informazzjoni tkun disponibbli b'mod wiesa' permezz ta' sistema kondiviża ta' informazzjoni; 93. Jappoġġja proġetti eżistenti fejn qed jiġu żviluppati indikaturi oġġettivi għall-monitoraġġ u għall-evalwazzjoni tal-bijodiversità u jitlob lill-Kummissjoni biex tiggarantixxi konformità ma' l-obbligi meħuda mill- Unjoni Ewropea fi ħdan il-Konvenzjoni għall-Bijodiversità, jiġifieri l-użu sostenibbli u l-konservazzjoni talbijodiversità u l-qsim ġust u ekwitabbli tal-benefiċċji li jirriżultaw minnha, biex tagħmel l-għan li materjal ta' riferenza marbut ma' l-ispeċijiet u l-varjetajiet għandu jinżamm biss fi stati firmatarji tal-Konvenzjoni tal- Bijodiversità, u biex tarmonizza l-informazzjoni disponibbli u tagħmel użu min-netwerks eżistenti; 94. Jilqa' b'sodisfazzjon il-proposta tal-Kummissjoni għall-preżentazzjoni lill-Kunsill u lill-Parlament ta' evalwazzjoni f'nofs it-terminu (sa l-aħħar ta' l-2008) u fl-aħħar (sa l-aħħar ta' l-2010 u sa l-aħħar ta' l- 2013) tal-progress li jsir lejn il-miri tal-"Pjan ta' Azzjoni ta' UE għall-2010 u wara"; jisħaq li s-sejbiet ta' dawn l-evalwazzjonijiet għandhom jinfurmaw proċessi ta' reviżjoni politika u baġitarja aktar wiesgħa inklużi r-reviżjoni baġitarja 2008-09 u r-reviżjonijiet politiċi u baġitarji għall-perjodu ta' wara l-2013; iħeġġeġ lill- Kummissjoni tippreżenta strateġija komprensiva għal medda twila ta' żmien dwar il-bijodiversità wara l- 2010; 95. Jikkunsidra li r-rekwiżiti attwali għar-rapporti għandhom ikunu metodiċi u simplifikati u li fil-fuur irrapporti m'għandhomx iwasslu għal aktar piż amministrattiv. * * * 96. Jagħti istruzzjonijiet lill-President tiegħu biex iressaq din ir-riżoluzzjoni lill-Kunsill u lill-Kummissjoni u lill-gvernijiet u l-parlamenti ta' l-Istati Membri. [1] ĠU C 341, 9.11.1998, p. 41. [2] ĠU C 47 E, 27.2.2003, p. 575. [3] ĠU C 194, 19.7.1993, p. 401. [4] ĠU L 103, 25.4.1979, p.1. Direttiva kif emendata l-aħħar bid-Direttiva 2006/105/KE (ĠU L 363, 20.12.2006, p.368). [5] ĠU C 262, 18.9.2001, p. 132. [6] ĠU L 206, 22.7.1992, p.7. Direttiva kif emendata l-aħħar bid-Direttiva 2006/105/KE. [7] ĠU C 47 E, 21.2.2002, p. 113. [8] Dokument tal-Kunsill 10117/06, 9.6.2006. [9] Direttiva tal-Kunsill 98/95/KE ta' l- 14 ta' Diċembru 1998 li temenda, fir-rigward tal-konsolidazzjoni tas-suq intern, ilvarjetajiet ta' pjanti ġenetikament immodifikati u r-riżorsi ġenetiċi tal-pjanti, id-Direttivi 66/400/KEE, 66/401/EEC, 66/402/KEE, 66/403/KEE, 69/208/KEE, 70/457/KEE u 70/458/KEE dwar il-kummerċ taż-żerriegħa tal-pitravi, iżżerriegħa tal-pjanti ta' l-għalf, iż-żerriegħa taċ-ċereali, il-patata taż-żrigħ, iż-żerriegħa tal-pjanti taż-żejt u l-fibri u żżerriegħa tal-ħxejjex ta' l-ikel u l-katalogu komuni tal-varjetajiet ta' l-ispeċi tal-pjanti agrikoli (ĠU L 25, 1.2.1999, p. 1). [10] Direttiva 2000/60/KE tal-Parlament Ewropew u tal-Kunsill tat- 23 ta' Ottubru 2000 li tistabilixxi qafas għal azzjoni Komunitarja fil-qasam tal-politika ta' l-ilma (ĠU L 327, 22.12.2000, p. 1). Direttiva kif emendata bid-Deċiżjoni Nru 2455/2001/KE (ĠU L 331, 15.12.2001, p.1). [11] Direttiva 2004/35/KE tal-Parlament Ewropew u tal-kunsill ta' l- 21 ta' April 2004 dwar ir-responsabbiltà ambjentali f'dak li għandu x'jaqsam mal-prevenzjoni u r-rimedju għal danni ambjentali (ĠU L 143, 30.4.2004, p. 56). Direttiva kif emendata bid-Direttiva 2006/21/KE (ĠU L 102, 11.4.2006, p.15). --------------------------------------------------